**การศึกษา****ผลกระทบการสอบธรรมศึกษาของนักเรียนระดับมัธยมศึกษา**

**THE STUDY OF IMPACT OF DHARMA EDUCATION EXAMINATION FOR SECONDARY SCHOOL STUDENTS**

**พระสุทธิพงศ์ หาชัย[[1]](#footnote-1)**

**ผศ.ดร.จตุภูมิ เขตจัตุรัส[[2]](#footnote-2)**

**บทคัดย่อ**

การวิจัยนี้มีวัตถุประสงค์ เพื่อศึกษาผลกระทบของการสอบธรรมศึกษาของนักเรียนระดับมัธยมศึกษา ใช้ระเบียบวิธีวิจัย การวิจัยเชิงคุณภาพ (qualitative research) ในการกำหนดกลุ่มเป้าหมายผู้วิจัยได้กำหนดตามความเหมาะสมเป็นการเลือกกลุ่มตัวอย่างผู้ให้สัมภาษณ์ที่ครอบคลุมความหลากหลายในประชากรให้ได้มากที่สุดเป็นการเลือกกลุ่มตัวอย่างที่แตกต่างกันเพื่อให้ครอบคลุมปัญหาและคำถามในการวิจัย ผู้วิจัยจึงกำหนดกลุ่มเป้าหมายไว้ จำนวน 14 รูป/คน ประกอบด้วย นักศึกษาระดับ ปริญญาตรี ที่เคยสอบธรรมศึกษา จำนวน 6 คน ครู/อาจารย์ที่เกี่ยวข้องกับการสอบธรรมศึกษาของนักเรียนระดับมัธยมศึกษา จำนวน 3 คน ผู้ทรงคุณวุฒิจะต้องมีประสบการณ์ไม่ต่ำกว่า 5 ปี ในการทำงานเกี่ยวกับการสอบธรรมศึกษา จำนวน 5 รูป/คน โดยได้มาจากการเลือกแบบเจาะจง เครื่องมือที่ใช้ในการวิจัย คือ แบบสัมภาษณ์เชิงลึก การวิเคราะห์ข้อมูล ที่ได้จากการสัมภาษณ์ใช้การวิเคราะห์จัดกลุ่มข้อมูล เชื่อมโยงข้อมูล และการสร้างข้อสรูปแบบอุปนัย (Analytic Induction)

 ผลการวิจัยพบว่า 1. การสอบธรรมศึกษาของนักเรียนระดับมัธยมศึกษา พบว่า สร้างผลกระทบทั้งทางบวกและทางลบต่อผู้เรียน บุคลากรครู และผู้บริหารโรงเรียน 1) ผลกระทบทางบวก (1) เกิดมาตรฐานของการสอบธรรมศึกษา (2) ผู้เรียนได้รับโอกาสเพิ่มขึ้นจากการใช้ผลการสอบธรรมศึกษา ในบางโรงเรียนที่มีการใช้ผลการสอบธรรมศึกษา เป็นเกณฑ์พิจารณาเงื่อนไขการสำเร็จการศึกษาและใช้เป็นเกณฑ์การให้คะแนนในรายวิชาที่เดี่ยวข้อง เช่น วิชาสังคมศึกษา (3) โรงเรียนที่ส่งนักเรียนเข้าสอบและมีผู้สอบผ่านมากที่สุดได้รับการยกย่องมีการมอบเกียรติบัตรว่าเป็นโรงเรียนวิถีพุทธ 2) ผลกระทบทางลบ 1) ข้อสอบ ไม่สอดคล้องกับการจัดการเรียนรู้ในชั้นเรียนและมีเนื้อหาต้องท่องจำให้ได้ก่อนจึงจะสามารถเข้าใจ 2) การเตรียมตัวสอบที่หนักแต่คะแนนสอบไม่ได้นำไปใช้ประโยชน์ผลการสอบรายบุคคลจะนำไปใช้อย่างไรได้บ้าง 3)การติวข้อสอบธรรมศึกษาที่ต้องใช้ปัจจัยและทรัพยากรเพิ่มขึ้น 2. ข้อเสนอแนะในการพัฒนาการสอบธรรมศึกษาของนักเรียนระดับมัธยมศึกษา มีประเด็นสำคัญดังนี้ (1) การนำผลสอบธรรมศึกษา ไปใช้ในการเข้าศึกษาต่อระดับมหาวิทยาลัย (2) การส่งเสริมและพัฒนาระบบการสอบธรรมศึกษาให้ทันสมัย (3) การพัฒนาหลักสูตธรรมศึกษา การจัดการเรียนรู้ และการประเมินผล และ (4) กำหนดมาตรการสร้างแรงจูงใจในการสอบธรรมศึกษา

**คำสำคัญ** : ผลกระทบ ; การสอบธรรมศึกษา

**Abstact**

This research was to study the impact of the dharma education examination of secondary school students by qualitative research. The target group was 14 persons consisted of bachelor's degree students; the teachers involved in the dharma education examination of secondary school students, and the expert about dharma education examination by choosing a specific. The research instrument was in-depth interview and analyzed using group information, link information and analytic induction.

 The research found that:

 1. The dharma education examination of secondary school students have both positive and negative impacts on learners, teachers and school administrators.

 1) Positive :

 (1) The standard of the Dharma Education Examination.

 (2) The Learners get an increased opportunity from the results of the Dharma Education Exam: Points in the course of social studies etc.

 (3) The school with the most passing exams is regarded as having a certificate of being a Buddhist Oriented school.

 2) Negative :

 (1) The exam is inconsistent with the classroom learning management.

 (2) Studying hard to prepare for the exam but the test scores are not useful.

 (3) The tutoring of the Dharma Studies exam requires a lot of resources.

 2. Suggestion :

 1) Apply the results of the Dharma Education Examination for admission to university.

 2) Promote and develop a modern Dharma Education Examination System.

 3) Develop a curriculum of Dharma Studies learning management and assessment.

 4) Motivation for the Dharma Education Examination.

**Keyword**: the impact, Dharma Education Examination

**1. บทนำ**

พระพุทธศาสนากับการศึกษาในสังคมไทยมีพัฒนาการและบทบาทที่เอื้อเฟื้อเกื้อกูลกันมาแต่อดีต เป็นต้นมาจนถึงปัจจุบัน ดั่งที่ปรากฏในประวัติการศึกษาไทยบันทึกไว้ว่า การศึกษาของไทยเริ่มต้นที่วัดโดยเป็นการศึกษาของสงฆ์สถาบันศาสนาคือ วัดได้มีบทบาทในการจัดการศึกษามาตั้งแต่โบราณ ทั้งการศึกษาในนอกระบบ และการศึกษาตามอัธยาศัย ตามพระราชบัญญัติคณะสงฆ์ พ.ศ.2505 แก้ไขเพิ่มเติมโดยพระราชบัญญัติคณะสงฆ์ พ.ศ.2535 มาตรา 15 ที่กำหนดให้มหาเถรสมาคมมีอำนาจหน้าที่ตามข้อ 3 คือ ควบคุม และส่งเสริมการศาสนาศึกษา การศึกษา สงเคราะห์ การเผยแผ่ การสาธารณูปการ และการสาธารณสงเคราะห์ของคณะสงฆ์ วัดจึงมีบทบาทในการจัดการศึกษาหลายประเภททั้งทางระบบธรรมะ และการจัดการศึกษาสามัญ การจัดการศึกษาเพื่อตัวบุคคล การศึกษาแบบนี้เป็นการจัดการศึกษาเพื่อช่วยเหลือสังคมโดยเฉพาะผู้ด้อยโอกาสในทางการศึกษา

ปัญหาที่เกิดขึ้นในกลุ่มของเยาวชน ทุกภาคส่วนต่างลงความเห็นตรงกันว่า เยาวชนไทยของเราขาดการส่งเสริมคุณธรรมและจริยธรรมอย่างยังยืน คืออาจจะมีอยู่บ้างแต่เป็นแบบฉาบฉวยไม่เกิดผลที่ถาวรในขณะที่สังคมไทยต้องการเห็นภาพการพัฒนาเยาวชนไทยไปสู่การเป็นเยาวชนที่มีคุณภาพ มีความสมบูรณ์ทั้ง ทางด้านร่างกายและจิตใจ มีสติปัญญามีความรู้และคุณธรรมมีจริยธรรมและวัฒนธรรม ในการดำรงชีวิตสามารถอยู่ร่วมกับผู้อื่นได้อย่างมีความสุข (สุทัศน์พงษ์ กุลบุตร , 2550)

จากสภาพการณ์ต่างๆของสังคมไทยในปัจจุบันมุ่งเน้นไปในด้านความเจริญทางเศรษฐกิจ ความเจริญทางด้านวัตถุ และทางด้านเทคโนโลยีอย่างรวดเร็ว ปัญหาสังคมก็ดูเหมือนจะทวีความรุนแรงขึ้น ไม่ว่าจะเป็นปัญหาทางด้าน อาชญากรรม ปัญหาการทุจริตฉ้อราษฎร์บังหลวง ปัญหาการเสพและการค้ายาเสพติด ปัญหาการใช้แรงงาน ปัญหาความไม่ปลอดภัยในชีวิตและทรัพย์สิน ปัญหามลภาวะ ปัญหาการจราจรและอุบัติเหตุ ปัญหาความ เสื่อมถอยในด้านคุณธรรม จริยธรรมทั้งในระดับนักการเมือง ข้าราชการ หรือคนในแวดวงต่างๆ ประชาชนและเยาวชน จำนวนมากมองไม่เห็นความสำคัญของคุณธรรมจริยธรรม ไม่ยึดมั่นในคุณธรรม ไม่ประพฤติปฏิบัติตามหลัก จริยธรรม ขณะที่ความเจริญทางด้านวัตถุนับวันทวีมากขึ้น ( นารี น้อยจินดา,2556)

กระทรวงวัฒนธรรมได้วางยุทธศาสตร์โดยวางระบบรากฐานการเสริมสร้างคุณธรรมในสังคมไทย โดยให้ความสำคัญ กับการสืบสานความเป็นไทย และยึดมั่นในสถาบันชาติศาสนา และพระมหากษัตริย์มีภูมิคุ้มกันที่ดีเน้นในจริยธรรมสากลของความเป็นมนุษย์เป็นคุณธรรม (พระณธัชพงศ์ โนทายะ ,2561)

กระทรวงศึกษาธิการในฐานะหน่วยงานหลักในภาคการจัดการศึกษาเพื่อพัฒนาคุณภาพคนของประเทศได้ตระหนักถึงความสำคัญภายใต้วิสัยทัศน์ “มุ่งพัฒนาผู้เรียนให้มีความรู้คู่คุณธรรม มีคุณภาพชีวิตที่ดี มีความสุขในสังคม” จึงได้กำหนดยุทธศาสตร์และวางเป้าหมายที่สามารถ ตอบสนองการพัฒนาที่สำคัญในยุทธศาสตร์ที่ 1 ยุทธศาสตร์พัฒนาหลักสูตร กระบวนการเรียนการสอนการวัดและประเมินผลที่มุ่งหวังให้คนไทยมีคุณธรรมจริยธรรม มีภูมิคุ้มกันต่อการเปลี่ยนแปลงและการพัฒนาประเทศในอนาคต (แผนพัฒนาการศึกษาของกระทรวงศึกษาธิการ ฉบับที่ 12 กระทรวงศึกษาธิการ , 2560)

ดังจะเห็นได้จากพระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 และ (ฉบับที่ 3) พ.ศ. 2553 ในหมวด 1 มาตรา 6 ได้กำหนดให้การจัดการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งร่างกายจิตใจ สติปัญญาความรู้และคุณธรรม มีจริยธรรมและวัฒนธรรมในการดำรงชีวิตสามารถอยู่รวมกับผู้อื่นได้อย่างมีความสุข ทั้งนี้ต้องยึดแนวการจัดการศึกษาในหมวด 4 มาตรา 23การจัดการศึกษาต้องเน้นให้ความสำคัญทั้งความรู้คุณธรรมกระบวนการเรียนรู้ และบูรณาการตามความเหมาะสม และในมาตรา 24 (4) ได้กำหนดกระบวนการ เรียนรู้โดยจัดการเรียนการสอนโดยผสมผสานสาระความรู้ด้านต่าง ๆ อย่างได้สัดส่วนสมดุลกัน รวมทั้งปลูกฝังคุณธรรม ค่านิยมที่ดีงามและคุณลักษณะอันพึงประสงค์ไว้ในทุกวิชา

จากสภาพปัญหาต่างๆที่เกิดขึ้นในสังคม กระทรวงศึกษาธิการเห็นความสำคัญของพระสงฆในการ เป็นบุคลากรทางศาสนา และได้มอบหมายใหกรมการศาสนาดำเนินการโครงการพระสอนศีลธรรมในโรงเรียน และใหสถานศึกษาภายใต้สังกัด กระทรวงศึกษาธิการเขาร่วมเพื่อรองรับรัฐธรรมนูญ โดยมีวัตถุประสงคเพื่อปลูกฝังคุณธรรม และจริยธรรมใหเด็กและเยาวชนของชาติได้เรียนรูเขาถึงหลักธรรมในทางพระพุทธศาสนา สามารถนําหลักธรรมไปพัฒนาคุณภาพชีวิตได้ และได้นโยบายส่งเสริมพระพุทธศาสนาและการเรียนการสอนธรรมศึกษาอย่างจริงจัง โดยมีการลงนามบันทึกข้อตกลงร่วมกันในการขับเคลื่อนการดำเนินการส่งเสริมการเรียนการสอนธรรมศึกษาในสถานศึกษาสังกัดกระทรวงศึกษาธิการ ในวันที่ 18 เดือน สิงหาคม พุทธศักราช 2557 โดยมีข้อตกลงความร่วมมือดังนี้ (1) เพื่อให้ผู้เรียนได้เรียนรู้และเข้าใจหลักพุทธธรรมที่ ถูกต้อง สามารถนำไปประยุกต์ใช้ให้ เกิดประโยชน์ในชีวิตประจำวัน อันมีผลต่อความเจริญมั่นคงของสถาบันชาติ ศาสนา และพระมหากษัตริย์ (2) เพื่อให้ผู้เรียนมีความรู้คู่คุณธรรมและเสริมสร้างศีลธรรม เป็นพลเมืองดีและมีคุณภาพ (3) เพื่อสร้างภูมิคุ้มกันให้ผู้เรียนหางไกลอบายมุข สิ่งเสพติด สิ่งผิดกฎหมาย และนำไปสู่ความสงบ เรียบร้อยของสังคม (4) เพื่อให้หน่วยงานราชการที่เกี่ยวข้องกับการจัดการศึกษา เป็นหน่วยงานหลักรับผิดชอบใน การจัดการเรียนการสอนและการสอบธรรมศึกษา โดยให้ถือเป็นส่วนหนึ่งของกิจกรรมเสริมหลักสูตรและกิจกรรม พัฒนาผู้เรียน

จากการศึกษาเอกสารและงานวิจัยที่เกี่ยวข้อง เกี่ยวกับการประเมินผลกระทบนั้น การประเมินผลกระทบระดับบุคคลเป็นผลที่เกิดขึ้นจากการสอบธรรมศึกษาอาจเป็นผลที่เกิดขึ้นทั้งใน ปัจจุบัน และอนาคต เป็นไปทั้งทางบวกและทางลบ จากการศึกษาผลการวิจัย ผู้วิจัยได้เกณฑ์การประเมินผลกระทบ ของ จตุภูมิ เขตจัตุรัส และคณะ (2561) ทำการวิจัย การติดตามและประเมินผลกระทบการทดสอบทางการศึกษาระดับชาติมาใช้ในงานวิจัย และงานวิจัยเกี่ยวกับการสอบธรรมศึกษา ผู้วิจัยมองเห็นประเด็นที่น่าศึกษาเกี่ยวกับการสอบธรรมศึกษาอยู่หลายประเด็นด้วยกัน พบว่าจากความเป็นมาและความสำคัญของปัญหาดังกล่าว ผู้วิจัยจึงมีความสนใจในการที่จะศึกษาการวิจัยเชิงประเมินผลกระทบการสอบธรรมศึกษาของนักเรียนในระดับมัธยมศึกษาโดยมีคำถาม ว่าผลกระทบการสอบธรรมศึกษาของนักเรียนระดับมัธยมศึกษามีอะไรบ้าง และมีลักษณะอย่างไร และผลกระทบผลของการสอบธรรมศึกษาของนักเรียนระดับมัธยมศึกษาอยู่ในระดับใด

**2. วัตถุประสงค์ของการวิจัย**

เพื่อศึกษาผลกระทบของการสอบธรรมศึกษาของนักเรียนระดับมัธยมศึกษา

**3. แนวคิด ทฤษฎี และงานวิจัยที่เกี่ยวข้อง**

ศิริชัย กาญจนวาสี (2562) ได้ให้ความหมายของ การประเมิน (evaluation) ไว้ว่า การประเมินเป็นกระบวนสร้างสรรค์สังคมที่สอดคล้องกับแนวทางประชาธิปไตย โดยมีเป้าหมายเพื่อพัฒนาและสร้างประโยชน์สุขแก่สังคมการประเมินเกี่ยวข้องการกำหนดคุณค่าของสิ่งที่สนใจภายใต้บริบทของสังคมที่ทำการศึกษา สำหรับการเข้าถึงคุณค่าของสิ่งต่างๆ ภายใต้บริบทนั้นๆ ขึ้นอยู่กับระบบความเชื่อและประสบการณ์ของนักประเมินว่าต้องการใช้มาตรการลักษณะใดทำการตัดสินคุณค่า ซึ่งนักประเมินต่างมีลักษณะที่แตกต่างกันจากความเชื่อในวิธีอัตนัยนิยมจนถึงความเชื่อในวิธีปรนัย

จตุภูมิ เขตจัตุรัส และคณะ (2562) ได้ให้ความหมายของ ผลกระทบ ไว้ว่า ผลที่เกิดขึ้นเนื่องมาจากการ ดำเนินงานเรื่องหนึ่งที่ทำให้เกิดการเปลี่ยนแปลงในส่วนต่างๆ ตามมา ทั้งที่เป็นผลทางบวกและทางลบ ผลระยะยาว ผลโดยตรงและผลทางอ้อม ผลที่คาดหวังและผลไม่ได้ดาดหวังให้เกิดขึ้น ทั้งผลที่เกิดกับกลุ่มเป้าหมายและไม่ใช่ กลุ่มเป้าหมาย

พระครูสุนทรเจติยาภิวัฒน์ (2554) ได้วิจัยเกี่ยวกับ “ความพึงพอใจของนักเรียนที่มีต่อการเผยแผ่ธรรมศึกษาในโรงเรียนอำเภอภาชี จังหวัดพระนครศรีอยุธยา” การวิจัยฉบับนี้มีวัตถุประสงคเพื่อ (1) ศึกษาความพึงพอใจของนักเรียนที่มีตอการ เผยแผ่ธรรมศึกษาในโรงเรียนอำเภอภาชีจังหวัดพระนครศรีอยุธยา (2) เปรียบเทียบความพึง พอใจที่มีตอการเผยแผ่ธรรมศึกษาในโรงเรียนอำเภอภาชีจังหวัดพระนครศรีอยุธยาโดย จําแนก ตามสถานภาพสวนบุคคล คือเพศ อายุระดับชวงชั้นเรียนระดับชั้นเรียนธรรมศึกษา และขนาด โรงเรียนที่กําลังศึกษาอยู่ และ (3) ศึกษาปญหา อุปสรรค และขอเสนอแนะแนวทางการพัฒนา เกี่ยวกับการเผยแผ่ธรรมศึกษาในโรงเรียนอำเภอภาชีจังหวัดพระนครศรีอยุธยาใหมีประสิทธิภาพ ดำเนินการวิจัยโดยวิธีวิจัยเชิงสํารวจ (Survey Research) เก็บรวบรวมข้อมูลโดย ใชแบบสอบถามกับประชากรกลุ่มเป้าหมายที่เป็นนักเรียนธรรมศึกษา ระดับธรรมศึกษาชั้นตรี ธรรมศึกษาชั้นโท และธรรมศึกษาชั้นเอก ในโรงเรียนอำเภอภาชีจังหวัดพระนครศรีอยุธยา มี จำนวน 22 โรงเรียน ใชกลุมตัวอย่าง 316 คน โดยใชวิธีการสุ่มตัวอย่างแบบ ง่าย (Simple Random Sampling) วิเคราะห์ขอมูลโดยใช้โปรแกรมสําเร็จรูปทางสถิติเพื่อการวิจัยทาง สังคมศาสตร์สถิติที่ใช้คือ ค่าความถี่ (Frequency) ค่าร้อยละ (Percentage) ค่าเฉลี่ย (Mean) ค่าสวนเบี่ยงเบนมาตรฐาน (Standard Deviation) การทดสอบค่าที (t-test) ในกรณีตัวแปรสองกลุ่ม และการทดสอบค่าเอฟ (F-test) ด้วยวิธีการวิเคราะห์ความแปรปรวนทางเดียว (One-way ANOVA) ในกรณีตัวแปรสามกลุ่มมขึ้นไป เมื่อพบว่ามีความแตกต่างจะทำการทดสอบความ แตกต่างรายคู่โดยวิธีการผลต่างนัยสำคัญน้อยที่สุด (Least Significant Difference : LSD) โดยกำหนดระดับนัยสําคัญทางสถิติที่ระดับ .05 ผลการวิจัยพบวา 1) ความพึงพอใจของนักเรียนที่มีต่อการเผยแผ่ธรรมศึกษาในโรงเรียนอำเภอภาชี จังหวัดพระนครศรีอยุธยา โดยภาพรวมอยู่ในระดับมาก มีค่าเฉลี่ย 3.89 และเมื่อพิจารณาเป็นรายด้านทั้ง 5 ด้านคือ (1) ด้านการใช้อุปกรณ์ในการสอน (2)ด้านการสรางบรรยากาศในห้องเรียน (3) ด้านการใชวิธีการเผยแผ่ (4) ด้านอุปกรณ์และสื่อเทคโนโลยีและ (5) ด้านรูปแบบ วิธีการเผยแผ่ พบว่า อยู่ในระดับมากทุกด้าน 2) ผลการเปรียบเทียบความพึงพอใจที่มีต่อการเผยแผ่ธรรมศึกษาในโรงเรียน อำเภอภาชีจังหวัดพระนครศรีอยุธยา โดยจำแนกตามสถานภาพส่วนบุคคล คือเพศ อายุระดับ ช่วงชั้นเรียน ระดับชั้นเรียนธรรมศึกษา และขนาดโรงเรียนที่กําลังศึกษาอยู่ พบว่า นักเรียนธรรมศึกษาที่มีอายุระดับช่วงชั้นเรียน และขนาดโรงเรียนที่กําลังศึกษาอยู่ต่างกัน มีความพึงพอใจต่อการ เผยแผ่ธรรมศึกษาในโรงเรียนแตกต่างกัน อย่างมีนัยสําคัญทางสถิติที่ระดับ .05 จึงยอมรับ สมมติฐานที่ตั้งไว้ ส่วนนักเรียนธรรมศึกษาที่มีเพศ และระดับชั้นเรียนธรรมศึกษาต่างกัน มีความ พึงพอใจต่อการเผยแผ่ธรรมศึกษาในโรงเรียนไม่แตกต่างกัน โดยไม่มีนัยสำคัญทางสถิติที่กำหนดไว้ จึงปฏิเสธสมมติฐานที่ตั้งไว้ 3) ปัญหา อุปสรรค และข้อเสนอแนะแนวทางการพัฒนาเกี่ยวกับการเผยแผ่ธรรม ศึกษาในโรงเรียนอำเภอภาชีจังหวัดพระนครศรีอยุธยา ให้มีประสิทธิภาพ พบว่า มีปัญหาอุปสรรคดังนี้คือ (1) ด้านการใช้อุปกรณในการสอน เชน ไม่ค่อยมีอุปกรณ์มาใช้ช่วยในการสอน (2) ด้านการสร้างบรรยากาศในหองเรียน เชน ไม่มีห้องเรียนที่มีบริบท ด้านการสงเสริมศีลธรรมและคุณธรรมโดยเฉพาะ (3) ด้านการใช้วิธีการเผยแผ่ เชน ไม่ค่อยมีการวัดความรู้นักเรียนก่อนและหลังการเรียน (4) ด้านอุปกรณ์และสื่อเทคโนโลยีเช่น อุปกรณ์ และสื่อเทคโนโลยีไม่ค่อยมีความทันสมัยและ (5) ด้านรูปแบบวิธีการเผยแผ่ เช่นไม่ค่อยมีการสาธิตหรือการยกตัวอย่างเปรียบเทียบประกอบ สำหรับข้อเสนอแนะแนวทางการพัฒนาดังนี้คือ (1) ด้านการใช้อุปกรณ์ในการสอน เชนควรมีการใช้และปรับปรุงอุปกรณ์สื่อในการสอนให้มีความทันสมัย (2) ด้านการสร้างบรรยากาศในห้องเรียน เช่นควรสนับสนุนให้มีการจัดห้องส่งเสริมศีลธรรมและคุณธรรม โดยเฉพาะเพื่อให้รู้สึกเข้าถึงพระรัตนตรัยได้อย่างเป็นรูปธรรมมากขึ้น (3) ด้านการใช้วิธีการเผยแผ่ เช่น ควรมีการทดสอบความรู้นักเรียนก่อนและหลังการเรียนบ้าง (4) ด้านอุปกรณ์และสื่อ เทคโนโลยีเช่น ควรมีการค้นคว้าพัฒนานวัตกรรมการสอนให้มีความหลากหลาย ตรงตามความ ตองการของผู้เรียน และ(5) ด้านรูปแบบวิธีการเผยแผ่ เชนควรมีการสาธิตหรือยกตัวอย่างประกอบบ้าง เพื่อให้เห็นเป็นรูปธรรมมากขึ้น

พระชัษษพณขิ์ จันวงค์เดือน และคณะ (2562) ได้วิจัยเกี่ยวกับการศึกษาสภาพและปัญหาการศึกษานักธรรมโดยมีวัตถุประสงค์คือ 1. เพื่อศึกษาสภาพการศึกษานักธรรมของสำนักเรียน และสำนักศาสนศึกษาในประเทศไทย 2. เพื่อศึกษาปัญหาการศึกษานักธรรมของสำนักเรียนและสำนักศาสนศึกษาในประเทศไทยการวิจัยนี้เป็นการศึกษาสภาพ และปัญหาการศึกษานักธรรมของสำนักเรียนและสำนักศาสนศึกษาในประเทศไทยกลุ่มตัวอย่างเป็นสำนักเรียนและสำนักศาสนศึกษาในประเทศไทย จำนวน 8 แห่ง ได้จากการสุ่มหลายขั้นตอนจากระดับภาค จังหวัด อำเภอและระดับสำนัก โดยผู้ให้ข้อมูล ได้แก่เจ้าอาวาสครูสอนและนักเรียนที่เป็นพระภิกษุ สามเณร จำนวน 24 รูปเครื่องมือที่ใช้ในการศึกษา ได้แก่ แบบสัมภาษณ์แบบมีโครงสร้างจำนวน 3 ฉบับทำการเก็บรวบรวมข้อมูลโดยใช้การสัมภาษณ์โดยผู้วิจัย และเสนอข้อมูลด้วยการวิเคราะห์เนื้อหา ผลการวิจัย พบว่า 1) การศึกษานักธรรมในปัจจุบันมีหลักสูตรการเรียนเพื่อมุ่งให้รู้และเข้าใจคำสั่งสอนทาง พระพุทธศาสนาโดย มีหน่วยงานรับผิดชอบหลัก คือ แม่กองธรรมสนามหลวงการทำงานร่วมกันหลายฝ่ายตามโยบายและระเบียบปฏิบัติกิจกรรมการเรียนการสอนจัดที่สำนักบริหารจัดการตามบริบทของแต่ละสำนัก และวัดผลโดยการสอบธรรมสนามหลวงและ 2) ปัญหาการจัดการสอน พบว่า ขาดการกำหนดองค์ประกอบของหลักสูตรที่ชัดเจน คู่มือ และหนังสือเรียนไม่เป็นมาตรฐานไม่มีเอกสารการสอนหน่วยงานที่เกี่ยวข้องขาดการนิเทศกำกับ ติดตามสนับสนุน กิจกรรมการเรียนการสอนไม่ชัดเจนวิธีสอนสื่อ สถานที่เรียนรวมทั้งการวัดผลประเมินผลไม่มีคุณภาพ งบประมาณไม่เพียงพอรวมทั้งการบริหารจัดการหลักสูตรในสำนักขาดความเป็นระบบชัดเจน

จตุภูมิ เขตจัตุรัส และคณะ (2562) ได้ทำการวิจัย การติดตามและประเมินผลกระทบการทดสอบทาง การศึกษาระดับชาติโครงการวิจัยนี้มีวัตถุประสงค์เพื่อ (1) ศึกษากระทบขอการประมินผลกรทดสอทงกวศึกษา ระดับชาติ5 ประเภทคารทสอบ ได้แก่ การทดสอบทางการศึกษาระดับขาติขั้นพื้นฐาน (O-NET) ด้านอาชีวศึกษ (V-NET)ด้านอิสลามศึกษา (I-NET) ต้านพระพุทศสนา (B-NET)และต้านการศึกษานอกระบบโรงเรียน (N-NET) (2) ติดตามเมินผลกระทบของการประมินผลการทสอบทางการศึกษาระดับชาติ และ (3) จัดทำข้อสนอแนะเชิง นโยบายในการปรับปรุงและพัฒนการทดสอบทางการศึกษาระดับชาติ ใช้ระเบียบวิธีวิจัยแบบผสมผสานวิธี (mixed method research) แบบพหุ ละยะ (Multiphase design) แบ่งเป็น 3 ระยะ ได้แก่ ระยะที่ 1 การศึกษา ผลกระทบทางการศึกษาประเมินผลการทดสอบระดับชาติใช้วิธีการเชิงคุณภาพเป็นหลักด้วยการสัมภาษณ์ ผู้ทรงคุณวุฒิ และผู้ที่รับผลกระทบ และใช้วิธีการเชิงปริมาณเสริมด้วยการประเมินความเหมาะสมและเป็นไปได้ ของประเด็นผลกระทบ ระยะที่ 2การติดตามและประเมินผกระทบขอการประมินผการหดสอบทางการศึกษา ระดับชาติใช้วิธีการเชิงปริมาณร่วมกับวิธีการเชิงคุณภาพดำเนินกาพร้อมกันด้วยวการสำรวจโดยแบบสอถาม การสัภาษณ์ การสังเกตและการศึกษาเอกสาร ระะที่ 3 การจัดทำข้อเสนอแนะเชิงนโยบายในการปรับปรุงและ พัฒนาการทดสอบทางการศึกษาระดับชาติ ใช้วิธีการเซิงคุณภาพเป็นหลักด้วยการจัดประชุมสนทนากลุ่ม (Focus Group Discussion) ร่วมกับการสัมภาษณ์เชิงลึก (In-depth ntervew) กลุ่มตัวอย่างของานวิจัย ประกอบด้วย ผู้เรียนที่เคยข้ารับการทดสอบทางการศึกษาระดับชาติ จำนวน 3370 คน ผู้บริหารสถานศึกษา จำนวน 324 คน และครูผู้สอน จำนวน 399 คน ผู้ทรงคุณวุฒิ จำนวน 56 คน เครื่องมือวิจัย ประกอบด้วย แบบสัมภาษณ์เชิงลึก แบบสอบถาม และแบบบันทึกข้อมูล การวิเคราะห์ข้อมูลเชิงปริมาณใช้สติ ได้แก่ ความถี่ ร้อยละ ค่าเฉลี่ย ส่วน เบี่ยงเบนมาตรฐาน ค่าสัมประสิทธิ์สหลัมพันธ์ การวิเคราะห์จำแนกกลุ่ม และการวิเคราะห์สมการโครงสร้าง การ วิเคราะห์ข้อมูลเชิงคุณภาพใช้การสร้างข้อสรุปแบบอุปนัย (Analytic Induction) ผลการวิจัยปรากฏว่า1.การ ประเมินการทดสอบทางการศึกษาระดับชาติได้สร้างผลกระทบทั้งทางบวกและทางลบใน 3 ระดับ รวม 9 ประเด็น ผลกระทบ ดังนี้ ผลกระทบต่อนโยบาย มี4 ประเด็นผลกระทบ คือ (1) คุณภาพการศึกษา (2) การเข้าถึงโอกาส ทางการศึกษา (3) ความเหลื่อมล้ำทางการศึกษา และ (4) มาตรฐานของการทดสอบทางการศึกษาระดับชาติ ผลกระทบต่อหน่วยงาน มี 2 ประเด็นผลกระทบ คือ (1) ประสิทธิผลของสถานศึกษา และ (2) กลไกการรพัฒนา คุณภาพการศึกษาผลกระทบต่อบุคคล มี 3 ประเด็นผลกรทบ คือ (1) แรงจูงในการสอบทางการศึกษาระดับชาติ ของผู้เรียน (2)การจัดการเรียบรู้และการประเมินผลของครูผู้สอน และ (3) ภาวะผู้นำทางวิชาการของผู้บริหาร สถานศึกษา 2. ผลการติตตามและประเมินผลกระทบของการประเมินผลการทดสอบทางการศึกษาระดับชาติ พบว่า การทดสอบทางการศึกษาระดับชาติส่งผลกระทบต่อนโยบายอยู่ในระดับปานกลางถึงมาก ส่งผลกระทบต่อ หน่วยงานอยู่ในระดับมากถึงมากที่สุด และส่งผลกระทบต่อบุคคลอยู่ในระดับปานกลางถึงมากที่สุด 3. ข้อเสนอแนะเชิงโยบายในการปรับปรุงและพัฒนาการทดสอบทางการศึกษาระดับชาติ พบว่า มีข้อเสนอแนะ รวมทั้งหมด 66 ข้อ ประกอบด้วย ข้อเสอนแนะระดับนโยบาย จำนวน 29 ข้อ ข้อเสนอแนะระดับหน่วยงานจำนวน 19 ข้อ และข้อเสนอแนะระดับบุดดลจำนวน 18 ข้อ

**4. กรอบแนวคิดในการวิจัย**

จากการศึกษาตัวแปรผลกระทบของการทดสอบระดับบุคคลที่ได้มาจากผลการวิจัยของ จตุภูมิ เขตจัตุรัส และคณะ (2563) ร่วมกับการสังเคราะห์เอกสารสถิติผลการสอบธรรมสนามหลวง ของสนามหลวงแผนกธรรมปีการศึกษา 2562 สำนักงานแม่กองธรรมสนามหลวง (2562) และผู้วิจัยได้กำหนดกรอบแนวคิดที่ใช้ในการศึกษาดังแผนภาพที่ 

**5. วิธีการดำเนินการวิจัย**

 **5.1 ประชากรและกลุ่มตัวอย่าง**

 ในการกำหนดกลุ่มเป้าหมายผู้วิจัยได้กำหนดตามความเหมาะสมเป็นการเลือกกลุ่มตัวอย่างผู้ให้สัมภาษณ์ที่ครอบคลุมความหลากหลายในประชากรให้ได้มากที่สุดเป็นการเลือกกลุ่มตัวอย่างที่แตกต่างกันเพื่อให้ครอบคลุมปัญหาและคำถามในการวิจัย ผู้วิจัยจึงกำหนดกลุ่มเป้าหมายไว้ จำนวน 14 รูป/คน

1) กลุ่มผู้ทรงคุณวุฒิ เป็นผู้ให้ข้อมูลสัมภาษณ์สัมภาษณ์กึ่งโครงสร้าง (Semi-structured Interview)เกี่ยวกับผลกระทบการสอบธรรมศึกษาของนักเรียนระดับชั้นมัธยมศึกษา จำนวน 5รูป/คน โดยเป็นผู้ทรงคุณวุฒิจะต้องมีประสบการณ์ไม่ต่ำกว่า 5 ปี ในการทำงานเกี่ยวกับการสอบธรรมศึกษา หรือเป็นผู้บริหาร/หัวหน้าหน่วยงานที่เกี่ยวข้องกับการสอบธรรมศึกษา ดังต่อไปนี้

(1) คณะกรรมการการเขียนและออกข้อสอบ จำนวน 1 รูป/คน

(2) เจ้าหน้าที่สำนักงานแม่กองธรรมสนามหลวง จำนวน 1 รูป/คน

(3) ประธานสนามสอบ จำนวน 1 รูป/คน

(4) เลขานุการเจ้าคณะจังหวัด จำนวน 1 รูป/คน

(5) กรรมการตรวจข้อสอบ จำนวน 1 รูป/คน

2) กลุ่มผู้ได้รับผลกระทบ เป็นกลุ่มผู้ให้สัมภาษณ์เกี่ยวกับการได้รับผลกระทบจากการสอบธรรมศึกษาของนักเรียนระดับชั้นมัธยมศึกษาดังนี้

(1) นักศึกษาระดับ ปริญญาตรี ที่เคยสอบธรรมศึกษา จำนวน 6 คน

(2) ครู/อาจารย์ที่เกี่ยวข้องกับการสอบธรรมศึกษาของนักเรียนระดับมัธยมศึกษา จำนวน 3 คน

 **5.2 ระเบียบวิธีวิจัย**

วิธีการวิจัยที่ใช้ในการศึกษาครั้งนี้คือ การวิจัยเชิงคุณภาพ (qualitative research)

 **5.3 เครื่องมือที่ใช้ในการวิจัย**

1) เครื่องมือที่ใช้ในการวิจัยได้แก่ แบบสัมภาษณ์สำหรับครู และแบบสัมภาษณ์สำหรับนักเรียน ซึ่งแบบแบบสัมภาษณ์เป็นแบบสัมภาษณ์กึ่งโครงสร้างเกี่ยวกับผลกระทบการสอบธรรมศึกษาของนักเรียนระดับมัธยมศึกษา มีลักษณะเป็นประเด็นคำถามที่ใช้ในการสัมภาษณ์ผู้เกี่ยวข้องกับการสอบธรรมศึกษาของนักเรียนระดับชั้นมัธยมศึกษา แบ่งเป็น 3 ตอนดังนี้

 (1) ข้อมูลพื้นฐานของผู้ให้สัมภาษณ์

 (2) ข้อมูลพื้นฐานประกอบการสัมภาษณ์

 (3) ประเด็นการสัมภาษณ์

2) การสร้างเครื่องมือ

2.1 ศึกษาเอกสาร ทฤษฎี แนวคิดและวิจัยที่เกี่ยวข้อง

2.2 สร้างแบบสัมภาษณ์ผลกระทบการสอบธรรมศึกษาของนักเรียนระดับมัธยมศึกษา แล้วเสนออาจารย์ที่ปรึกษาเพื่อตรวจสอบความถูกต้อง

2.3 ปรับปรุง แก้ไข พัฒนาแบบสอบถามประเมินผลกระทบการสอบธรรมศึกษาของนักเรียนระดับมัธยมศึกษาตามคำแนะนำของอาจารย์ที่ปรึกษา

2.4 เสนอผู้เชี่ยวชาญจำนวน 3 ท่านเพื่อหาค่าความตรงเชิงเนื้อหา

2.5 รวมกับอาจารย์ที่ปรึกษาปรับปรุง แก้ไข พัฒนาแบบสัมภาษณ์ ตามคำแนะนำของผู้เชี่ยวชาญ

2.6 นำไปใช้กับกลุ่มเป้าหมายจำนวน 14 รูป/คน

3) ผู้เชียวชาญในการผู้ตรวจสอบคุณภาพของเครื่องมือในการวิจัย จำนวน 3 รูป/คน มีประสบการณ์เกี่ยวของกับเรื่องต่อไปนี้ (1) ครูผู้สอนธรรมศึกษา (2) การประเมินผล (3) การบริหารและการจัดสอบ

**5.4 การเก็บรวบรวมข้อมูล**

1) ผู้วิจัยประสานติดต่อผู้ทรงคุณวุฒิ กลุ่มผู้ได้รับผลกระทบ โดยส่งหนังสือของอนุญาตและประเด็นการสัมภาษณ์ไปก่อนล่วงหน้า อย่างน้อย 7 วัน เพื่อเปิดโอกาสให้กลุ่มเป้าหมายได้จัดเตรียมข้อมูล

2) ดำเนินการสัมภาษณ์ซึ่งผู้วิจัยจะให้เวลาและความเป็นส่วนตัวกับอาสาสมัคร ข้อมูลที่ได้จากการสัมภาษณ์เชิงลึก (In-depth Interview) ผู้วิจัยเท่านั้นที่จะเข้าถึงข้อมูลจากการสัมภาษณ์เชิงลึก ของอาสาสมัคร ผู้ที่ไม่ได้รับอนุญาตจะไม่สามารถเข้าถึงข้อมูลดังกล่าวได้ และผู้วิจัยจะใช้ตัวเลขหรือรหัสแทนชื่อของอาสาสมัคร และจะไม่มีข้อมูลอื่นใดที่บ่งชี้ตัวตนของอาสาสมัคร

3) ตรวจสอบความถูกต้องของข้อมูล และความครบถ้วนของประเด็นตามกรอบแนวคิด

 4) เมื่อได้ข้อมูลครบถ้วนแล้วผู้วิจัยดำเนินการถอดความจากผู้นำเสนอแต่ละคน เป็นข้อความคำพูด วิเคราะห์เนื้อหา จัดกลุ่มข้อมูล เชื่อมโยงข้อมูล แล้ววิเคราะห์สร้างข้อสรุปแบบอุปนัย (Analytic Induction)

 **5.5 การวิเคราะห์ข้อมูล**

ข้อมูลที่ได้จากการสัมภาษณ์ใช้การวิเคราะห์จัดกลุ่มข้อมูล เชื่อมโยงข้อมูล และการสร้างข้อสรูปแบบอุปนัย (Analytic Induction)

**6. ผลการวิจัย**

ผลกระทบการสอบธรรมศึกษาของนักเรียนระดับมัธยมศึกษา

1. ผลกระทบทางบวก

1.1 เกิดมาตรฐานของการสอบธรรมศึกษาเนื่องจากเป้าหมายของการสอบเพื่อทดสอบความรู้และความคิดรวบยอดของพุทธศาสนิกชนมัธยมศึกษาตอนต้นและระดับมัธยมศึกษาตอนปลายที่ศึกษาในหลักสูตรการเรียนการสอนธรรมศึกษา ชั้น ตรี โท เอก ในวิชาเรียกความแก้กระทู้ธรรม วิชาธรรม วิชาพุทธประวัติและศาสนพิธี วิชาวินัย สำนักงานแม่กองธรรมสนามหลวง ได้มีการแจ้งผังแบบสอบ (Test) ของแต่ละวิชาที่ใช้สอบให้กับสถานศึกษาได้รับทราบซึ่งเป็นผลดีให้โรงเรียนและครูสอนได้เตรียมความพร้อมและชี้แจงรายละเอียดการสอบให้กับผู้เรียนได้อย่างชัดเจน

 1.2 ผู้เรียนได้รับโอกาสเพิ่มขึ้นจากการใช้ผลการสอบธรรมศึกษา ในบางโรงเรียนที่ ผู้วิจัยได้สัมภาษณ์พบว่า มีการใช้ผลการสอบธรรมศึกษา เป็นเกณฑ์พิจารณาเงื่อนไขการสำเร็จการศึกษาและใช้เป็นเกณฑ์การให้คะแนนในรายวิชาที่เดี่ยวข้อง เช่น วิชาสังคมศึกษา ของนักเรียนในกรณีที่สอบธรรมศึกษาไม่ผ่าน จึงถือได้ว่าเป็นการให้โอกาสทางการศึกษาเพิ่มขึ้น นอกจากนี้โรงเรียนยังคงได้ให้ความสำคัญกับนักเรียนผู้ที่สอบผ่านธรรมศึกษา โดยการมอบเกียรติบัตร รางวัล และทุนการศึกษา ผลกระทบดังกล่าวถือได้ว่าเป็นการนำผลการสอบธรรมศึกษามาใช้ในการเสริมแรงสร้างขวัญและกำลังใจ ช่วยให้เห็นแบบอย่างที่ดี และเป็นแรงเสริมแรงกระตุ้นในการพัฒนาผลสัมฤทธิ์ของนักเรียนให้ดียิ่งขึ้นในปีต่อไป

1.3 โรงเรียนที่ส่งนักเรียนเข้าสอบและมีผู้สอบผ่านมากที่สุดได้รับการยกย่องให้เป็นโรงเรียนวิถีพุทธ หรือมีการมอบเกียรติบัตรและมีการติดป้ายหน้าโรงเรียนให้ผู้ปกครองประชาชนได้เห็นโดยทั่วไป สำนักงานแม่กองธรรมสนามหลวง สำนักงานพระพุทธศาสนาแห่งชาติและหน่วงงานที่เกี่ยวข้องกับการสอบธรรมศึกษา มีการเชิดชูเกียรติโดยมอบเกียรติบัตรและโล่ให้กับโรงเรียนที่มีผู้สอบผ่านมากที่สุดในการสอบธรรมศึกษา หรือ บรรลุเป้าหมายของเขตพื้นที่ ผลกระทบดังกล่าว ถือได้ว่าเป็นการนำผลการสอบธรรมศึกษา มาใช้ในการเสริมแรงวร้างขวัญและกำลังใจ ช่วยให้เห็นแบบอย่างที่ และเป็นการเสริมแรงกระตุ้นในการพัฒนาผลสัมฤทธิ์ในรายวิชาธรรมศึกษา (วิชาพระพุทธศาสนา) ของนักเรียนให้ได้ดียิ่งขึ้นในปีต่อไป

2. ผลกระทบทางลบ

2.1 ข้อสอบ ไม่สอดคล้องกับการจัดการเรียนรู้ในชั้นเรียนเนื่องจากในการสอบธรรมศึกษา เป็นข้อสอบแบบปรนัยและแปบอัตนัย ในวิชาธรรมศึกษาที่มีเนื้อหาต้องท่องจำให้ได้ก่อนจึงจะสามารถเข้าใจ เชื่อมโยงและวิเคราะห์ได้โดยจะเห็นได้จากผลการสอบธรรมศึกษา ในช่วงเวลาหลายปีที่ผ่านมา ของผู้เรียนทุกระดับยังมีคะแนนเฉลี่ยผู้สอบผ่านไม่ถึงครึ่ง หรือร้อยละ 50 ของจำนวนผู้สมัครสอบในแต่ละปีสะท้อนให้เห็นถึงความสามารถของผู้เรียน การจัดการเรียนรู้ ครูผู้สอน และข้อสอบที่มีระดับความยากเกินไป เมื่อได้สอบถามถึงกระบวนการจัดการเรียนรู้ตามหลักสูตรธรรมศึกษาจากครูอาจารย์ที่ได้ดูแลให้การศึกษากับนักเรียนแล้ว พบว่า มาตรฐานและวิธีการจัดการเรียนรู้ของโรงเรียนตามหลักสูตรธรรมศึกษาของโรงเรียนแต่ละแห่งยังมีความแตกต่างกันพอสมควร การเรียนรู้ในชั้นเรียนจะเน้นไปที่การท่องจำและเข้าใจ แต่เมื่อได้ไปทำข้อสอบ ธรรมศึกษา ที่วัดระดับการนำไปใช้และการวิเคราะห์จึงส่งผลกระทบให้นักเรียนไม่สามารถคิดวิเคราะห์และเชื่อมโยงไปสู่หาคำตอบได้

 2.2 การเตรียมตัวสอบที่หนักแต่คะแนนสอบไม่ได้นำไปใช้ประโยชน์เนื่องจากยังไม่ได้มีการกำหนดชัดเจนว่าผลการสอบรายบุคคลจะนำไปใช้อย่างไรได้บ้าง ส่งผลกระทบให้นักเรียนส่วนใหญ่ไม่ให้ความสำคัญกับการสอบและขาดแรงจูงใจในการสอบธรรมศึกษาจึงมีข้อเสนอแนะว่าควรมีการนำผลการสอบธรรมศึกษา ไปรายงานในแบบ ปพ.1 ของผู้สำเร็จการศึกษา และการพิจารณาให้นำผลการสอบไปใช้ประกอบในการยื่นเข้าศึกษาต่อในระดับมหาวิทยาลัยได้ เพื่อให้ผู้เรียนมีความตระหนักและเห็นความสำคัญในการสอบเพิ่มขึ้น นอกจากนี้ในการจัดสอบสอบธรรมศึกษาได้จัดให้อยู่ในช่วงเวลาเดียวกันกับการสอบปลายภาคเรียน นักเรียนจึงต้องเตรียมตัวสอบอย่างหนักตลอดทั้งปีและสอบได้เพียงครั้งเดียวเพื่อเลื่อนชั้นธรรมศึกษา รวมทั้งการสอบธรรมศึกษาที่บางสถานศึกษากำหนดให้นักเรียนต้องสอบผ่านธรรมศึกษาชั้นตรีจึงจะถือว่าผ่านในรายวิชาสังคมศึกษา สำหรับนักเรียนชั้นมัธยมศึกษาปีที่ 6 ที่จะใช้คะแนนยื่นเข้ามหาวิทยาลัยในระบบ TCAS ต้องเตรียมตัวสอบ O-NET สอบ 9 วิชาสามัญ ส่งผลกระทบให้นักเรียนต้องเตรียมตัวเข้าสอบในหลายประเภทการทดสอบ

 2.3 การติวข้อสอบธรรมศึกษาที่ต้องใช้ปัจจัยและทรัพยากรเพิ่มขึ้นของโรงเรียนผลกระทบที่เกิดขึ้นในส่วนของโรงเรียนที่ต้องมีการจัดเตรียมแผนงาน จัดสรรงบประมาณ สถานที่และทรัพยากรที่เกี่ยวข้องในการจัดติวข้อสอบให้กับนักเรียน ในส่วนผลกระทบกับครูผู้สอนนั้นได้รับผลกระทบกับภาระหน้าที่ที่เพิ่มขึ้นที่ต้องรับผิดชอบในการติวและดูแลความเรียบร้อย แม้ว่าจะเกิดผลกระทบทางลบบ้าง แต่สำหรับนักเรียนนั้นถือว่าได้รับประโยชน์จากการติวโดยตรง และได้มองเห็นความสำคัญประโยชน์ที่เกิดขึ้นของการสอบธรรมศึกษา เพิ่มขึ้น

**7. อภิปรายผลการวิจัย**

ผลจาการวิเคราะห์ข้อมูลผลกระทบของการสอบธรรมศึกษามีทั้งด้านบวกและด้านลบซึ่งเป็นผลมาจากการการสัมภาษณ์และศึกษาเอกสารทฤษฎีงานวิจัยที่เกี่ยวข้อง บ่งชี้ให้เห็นถึงผลที่ตามมาจากการสอบธรรมศึกษาผลเป็นไปได้ทั้งตามที่วัตถุประสงค์ของการทดสอบตั้งไว้ (intended use) และไม่ได้ตั้งไว้ (unintend use) อาจมีสาเหตุตั้งแต่การสร้างแบบทดสอบที่ต้องแสดงให้เห็นถึงหลักฐานความตรงตามเนื้อหาที่ใช้ในการสอบ (Test) ว่ามีความเหมาะสมหรือไม่ ครอบคลุมเนื้อหาสาระการเรียนรู้หรือเปล่า สอดคล้องกับมาตรฐานการจัดการเรียนรู้ในสถานศึกษาหรือไม่ รวมถึงการจัดการเรียนการสอน และการวัดประเมินผลในชั้นเรียนของครูผู้สอน จึงเป็นข้อควรพิจารณาถึงความสอดคล้องระหว่างกัน (Alignment) ของมาตรฐานหลักสูตรธรรมศึกษา กับกระบวนการเรียนการสอน และการวัดประเมินผลการเรียน

จากการสัมภาษณ์ผลกระทบการสอบธรรมศึกษาผู้ให้สัมภาษณ์กล่าวไว้ว่า “**การสอบธรรมศึกษาเป็นกระบวนการทดสอบความรู้ของพุทธศาสนิกชนว่ามีความรู้ความเข้าในด้านพระพุทธศาสนามาน้อยแค่ไหนซ้ำยังเป็นการปลูกฝังคุณธรรมจริยธรรมให้แก่เยาวชนอีกด้วยและยังเป็นการเผยแผ่คำสอนของพระศาสนาได้ด้วย**” สัมภาษณ์ ผู้ทรงคุณวุฒิ A , 14 ตุลาคม 2564

จากการสัมภาษณ์ผลกระทบการสอบธรรมศึกษาผู้ให้สัมภาษณ์กล่าวไว้ว่า “**การสอบธรรมศึกษาเป็นการสอบระดับชาติเพราะสอบพร้อมกันทุกสนามทั่วประเทศ และเป็นการสอบที่ใช้ทรัพยากรและบุคลากรจำนวนมาก ในส่วนของข้อสอบการออกข้อสอบเป็นข่อสอบที่เน้นไปในเรื่องของความจำและเนื้อหาในการออกข้อสอบมีเนื้อหาที่ลึกจนเกินไปซึ่งไม่ตรงกับเนื้อหาที่โรงเรียนทำการจัดการเรียนการสอน เพราะฉะนั้นการสอบธรรมศึกษาจึงยังไม่ประสบความสำเร็จเท่าที่ควร**” สัมภาษณ์ ครู B , 12 ตุลาคม 2564

จากการสัมภาษณ์ผลกระทบการสอบธรรมศึกษาผู้ให้สัมภาษณ์กล่าวไว้ว่า “ **การสอบธรรมศึกษาควรเป็นการสมัครใจที่จะเข้าสอบ ตามความสนใจของนักเรียนมากว่าการบังคับให้สอบและโรงเรียนควรมีการจัดการเรียนการสอนจริงไม่ใช่ให้พระอาจารย์เข้ามาติวข้อสอบให้ก่อนถึงวันสอบจริง เพราะส่วนตัวคิดว่า การสอบธรรมศึกษามีประโยชน์และสามารถนำคำสอนนั้นมาใช้ในชีวิตจริงได้**” สัมภาษณ์ นักเรียน C , 18 ตุลาคม 2564

สอดคล้องกับงานวิจัยของ **พระมหาสุรชาติ สิริเตโช** ได้ศึกษาวิจัย “ศึกษาความคิดเห็นต่อการเรียนการสอนธรรมศึกษาของนักเรียน ในเขตตำบลหนองแก้ว อำเภอเมือง จังหวัดร้อยเอ็ด” ได้กล่าวไว้ว่า หลักสูตรธรรมศึกษาและวิธีสอนของพระภิกษุที่ทำการสอนธรรมศึกษาในโรงเรียนในเขตตำบลหนองแก้ว อำเภอเมือง จังหวัดร้อยเอ็ด โดยภาพรวมและรายด้าน มีระดับความเหมาะสมอยู่ในระดับมาก เมื่อพิจารณาเป็นรายด้าน แสดงว่า อยู่ในระดับมากอยู่ ๔ ด้าน โดยเรียงลำดับตามค่าเฉลี่ยจากสูงไปหาต่ำ คือ ด้านการเรียนการสอน ด้านบุคลิกภาพของภิกษุผู้สอนธรรมศึกษา ด้านเนื้อหาของหลักสูตร และด้านการวัดและการประเมินผล ผลการศึกษาความคิดเห็นต่อการเรียนธรรมศึกษาของนักเรียนในเขตตำบลหนองแก้ว อำเภอเมือง จังหวัดร้อยเอ็ด ดังนี้ ด้านเนื้อหาของหลักสูตร ได้แก่ วุฒิภาวะของนักเรียน ยังมีความไม่พร้อมกับเนื้อหาวิชาที่ยากเกินไป หลักสูตรมีเนื้อหาสาระที่เข้าใจยาก เนื้อหาวิชาที่ทำการสอนมากเกินไป ศัพท์ภาษาธรรมะในหลักสูตรที่ใช้สอนมีมากเกิน ไป ด้านบุคลิกภาพของภิกษุผู้สอนธรรมศึกษา พระสอนส่วนมากมีความสัมพันธ์ที่ดีกับบุคลากรในโรงเรียนน้อยเกินไป การใช้วาจาที่ไม่สำรวม การแสดงกิริยามารยาทให้เหมาะสม ด้านการเรียนการสอน การดำเนินการสอนไม่สอน ด้านเอกสาร ในการสอนไม่เพียงพอ ใช้ภาษาที่เข้าใจยาก อธิบายหลักธรรมไม่ชัดเจน ด้านการวัดและการประเมินผล ควรจัดทำแบบทดสอบ เพื่อเป็นการฝึกหัดและทบทวนบทเรียนให้เหมาะสมกับความสามารถและความสนใจของนักเรียนเป็นระยะๆ ผลการสอบไม่ควรนานเกินไป และ ข้อสอบยากเกินไป

**8. ข้อเสนอแนะจากการวิจัย**

1. หน่วยงานที่เกี่ยวข้องกับการสอบธรรมศึกษาดสอบทางการศึกษาได้แก่ สำนักงานแม่กองธรรมสนามหลวง กระทรวงศึกษาธิการ กระทรวงวัฒนธรรม สำนักงานพระพุทธศาสนาแห่งชาติ คณะกรรมการการศึกษาขั้นพื้นฐาน สำนักงานอาชีวศึกษา และคณะกรรมการการอุดรศึกษา ควรจัดประชุมเชิงปฏิบัติการเพื่อศึกษารายละเอียดของข้อเสนอแนะแล้วผลักดันไปสู่การปฏิบัติการร่วมกันอย่างเป็นรูปธรรม

2. สำนักงานแม่กองธรรมสนามหลวง และหน่วยงานที่เกี่ยวข้อง ควรให้การส่งเสริมและสนับสนุนการผลักดันการเรียนการสอนหลักสูตรธรรมศึกษาในสถานศึกษาอย่างจริงจัง

3. โรงเรียนที่มีการสมัครสอบและหน่วยงานที่เกี่ยวข้องควรศึกษารายละเอียดของผลกระทบทางบวกและลบที่ได้จากงานวิจัยครั้งนี้ เพื่อนำไปใช้ในการวางแผน การปฏิบัติการปรับปรุง และพัฒนาคุณภาพภายในสถานศึกษาต่อไป

4. วิชาเรียงความแก้กระทู้ธรรม วิชาธรรมะ พุทธประวัติและวินัย ทุกระดับชั้น ควรเหลือไว้เฉพาะสาระที่สำคัญเท่านั้น เพื่อให้เหมาะสมกับนักเรียน

5. ในส่วนของการวัดแลพประเมินผลของสนามหลวงนั้นไม่ควรเน้นความจำมากจนเกินไป

**ข้อเสนอแนะในการวิจัยครั้งต่อไป**

ผู้วิจัยได้ศึกษาผลกระทบการสอบธรรมศึกษาของนักเรียนระดับมัธยมศึกษา เป็นการเก็บข้อมูลที่ทำวิจัยโดยศึกษาเฉพาะกลุ่มประชากรในวงจำกัดเท่านั้น ผลการศึกษาที่ได้อาจไม่ครอบคลุมหรือเป็นตัวแทนกลุ่มนักเรียนได้ทั้งหมด ดังนั้นนการศึกษาครั้งต่อไปจึงควรขยายเขตในส่วนของประชากร และกลุ่มตัวอย่าง หรือคงจะมีการศึกษาวิจัยในระดับประเทศอีกในอนาคต เพื่อจะได้ผลการศึกษาที่กว้างมากขึ้น และเป็นประโยชน์ต่อการเปลี่ยนแปลงในระบบการจัดการศึกษาธรรมศึกษาต่อไปหวังว่าในการศึกษาครั้งต่อไป

**9. เอกสารอ้างอิง**

จตุภูมิ เขตจัตุรัส และคณะ (2562).การติดตามและประเมินผลกระทบของการประเมินผลการทาง

ทดสอบระดับชาติ.สถาบันทดสอบทางการศึกษาแห่งชาติ

พระครูพิพัฒน์ศาสนกิจจาทร และคณะ.(2564).รูปแบบการจัดการศึกษาธรรมศึกษาตามระบบ

E-Learningของคณะสงฆ์จังหวัดพระนครศรีอยุธยา.**วารสาร มจร สังคมศาสตร์ปริทรรศน**์.ีที่

10 ฉบับที่ 1 มกราคม - มีนาคม 2564.

พระมหาสุรชาติ สิริเตโช.(2555).ศึกษาความคิดเห็นต่อการเรียนธรรมศึกษาของนักเรียน

ในตำบลหนองแก้วอำเภอเมือง จังหวัดร้อยเอ็ด.วิทยานิพนธ์หลักสูตรปริญญาพุทธศาสตร

มหาบัณฑิต สาขาวิชาพระพุทธศาสนา บัณฑิตวิทยาลัย มหาวิทยาลัยมหาจุฬาลงกรณราช

 วิทยาลัย.

ณัฐชนันท์ จันทคุปต และคณะ.(2561).ผลกระทบของการฝึกอบรมตามหลักสูตรการพัฒนาสมรรถนะครู

ประจําการกลุ่มสาระ คณิตศาสตร์ระดับประถมศึกษา สังกัดสำนักงานคณะกรรมการ การศึกษาขั้นพื้นฐาน ในศตวรรษที่ 21 ของสถาบันพัฒนาครู คณาจารย์ และบุคลากรทางการศึกษา.สํานักงานคณะกรรมาการวิจัยแห่งชาติ (วช.)

สำนักงานแม่กองธรรมสนามหลวง (2557).หลักสูตรธรรมศึกษา ฉบับปรับปรุง พุทธศักราช2557,พิมพ์

ครั้งที่ 1 (กรุงเทพฯ : โรงพิมพ์มหามกุฎราชวิทยาลัย,2558)

ศิริชัย กาญจนวาสี. (2562). **ทฤษฎีการประเมิน.** พิมพ์ครั้งที่ 9 กรุงเทพฯ: สํานักพิมพจุฬาลงกรณ

 มหาวิทยาลัย.

1. นักศึกษาปริญญาโท สาขาวิชาการวัดและประเมินผลการศึกษา คณะศึกษาศาสตร์ มหาวิทยาลัยขอนแก่น [↑](#footnote-ref-1)
2. อาจารย์ที่ปรึกษาวิทยานิพนธ์ [↑](#footnote-ref-2)